text: Стрес и лекарства са сред главните заподозрени, отключващи заболяването, казва д-р Иван Тодоров
  Псориазисът е автоимунно заболяване с генетична предразположеност. Това означава, че много хора носят гена на псориазиса, но не всички го отключват. Много гени са в основата на появата на заболяването. Различните форми на заболяването имат различни генни локуси, отговорни за появата му, обяснява дерматологът д-р Иван Богданов, председател на фондация "Псориазис".
  Псориазисът не е заразен, категоричен е специалистът. Освен това се разпространява еднакво сред мъжете и жените. Медицината познава два типа псориазис. Т.нар. тип 1 се среща по-често при деца. Той обикновено се отключва в резултат на инфекции - най-често на горните дихателни пътища. Тази форма се появява изведнъж на много места по тялото с множество окръглени плаки. Псориазисът от тип 2 се проявява по-често при възрастни и често засяга нокти и често е придружен от псориатичен артрит.
  За България все още няма точни данни за честотата на заболяването. В момента се подготвя регистър. Според световните данни в зависимост от географската ширина и етническата принадлежност честота на заболяването може да варира от 0,5 до 3,5% от популацията. Някои етноси като индианците и ескимосите почти не страдат от псориазис. Сред хората от монглоидната раса се среща рядко.
  За да се отключи заболяването има различни фактори, сред които инфекция, стрес, хормонални фактори, лекарства. Най-често това са лекарства за сърце - бетаблокери, АСЕ-инхибиторите. Сред медикаментите, които може да отключат страданието са литиевите соли, някои антиепилептични средства, както и някои антибиотици, сред които е доксициклинът. "Най-често обаче ние - лекарите, се сблъскваме със случаи, в които псориазисът се е отключил след прием на кортикостероиди под формата на инжекции или таблетки, който след това е прекратен", казва д-р Богданов. Той подчертава, че мнозина все още ползват кортикостероиди за лечение на псориазис, но тези лекарства само успокояват симптомите за кратко. След спиране на кортикостероидите, псориазисът се връща в много по-тежка форма, а понякога дори животозастрашаваща.
  при които човек трябва да потърси специализирана помощ са червените плаки, които са надигнати над околната кожа, с обилни сребристо-бели люспи по повърхността. Тези плаки често се намират по местата, които са обект на леки травми - лакти, колене, както и в гънките, където се провокират често от микози (гъбични инфекции). Често заболяването започва и в скалпа. Изключително малко са случаите, в които псориатичният артрит е в началото на страданието и след това да се появят плаките.
  къде е локализиран псориазисът, дали са засегнати други органи и системи и най-вече - ставите. При по-леките форми лечението е с локални средство - омекотяващи, т.нар. емолиентни средства или с кератолитици - средства, които излющват плаките, както и средства, които овладяват местното възпаление, както и локални кортикостероиди. При по-тежките случаи най-често се използват лекарства от т.нар. системна конвенционална терапия – ацитретин, метотрексат, циклоспорин. Едно от най-ефективните лечения е фототерапията, при която се прилага ултравиолетова светлина. От няколко години в България се прилагат и най-новите в света препарати - биологичните. Това е т.нар. прицелно лечение, при което медикаментът се цели в определени механизми, които водят до поява на псориазис. Тези лекарства са с много по-малко странични действия, с доста добра поносимост и много висока ефективност. Те са и доста скъпи, поради което се изписват при най-тежките случаи. Критериите за отпускане на такъв тип лечение в България са най-строгите в целия ЕС, казва д-р Богданов. У нас пациентът трябва да е много сериозно засегнат от псориазис - почти 2 пъти по-тежко, отколкото пациент в друго европейска държава, за да му бъде отпуснато по каса такова лечение. Освен това, у нас,
  "За съжаление определени хора са решили, че могат да посъветват касата да направи от досегашните 4 комисии в страната, които досега отпускаха биологичното лечение, само една, която е в София. Това ще създаде доста трудности на пациентите, част от които имат и псориатичен артрит и пътуването до София за мнозина ще се превърне в проблем, защото голяма част от тях са и със сериозни финансови проблеми. От друга страна лекарите губят доверието на пациентите си, понасят първата вълна на тяхното негодувание, а в случаите, когато въпросната комисия реши да не отпусне биологичен препарат, много е голяма вероятността за недобра прогноза на хода на заболяването и ние трява отначало да започнем лечение. Надявам се този проблем да бъде решен, предстоят разговори с касата. И лекари, и пациенти се надяваме разумът да надделее", коментира председателят на фондация "Псориазис".
  Слънцето помага много и българската дерматологична школа има много добър опит в правилното прилагане на слънцелечението, подчертава специалистът. Той е категоричен, че в България има и множество други природни дадености, които помагат на българските дерматолози в лечението на псориазиса - морската вода, минерални води, лечебната кал, които са част от т.нар. климатолечение. За съжаление те са приложими не във всеки сезон. Този вид лечение е ефикасно при по-леките форми, но в никакъв случай няма да влоши състоянието и на пациентите с по-тежки форми на заболяването, чието основно лечение е медикаментозно. Най-доброто съчетание на морска с минерална вода, лечебна кал и слънце е в местността Тузлата до Балчик и ефектът от лечението на пациенти е изключително добър. Преди години организирано морелечение се е провеждало и в гр. Китен, макар че там няма минерална вода и лечебна кал. До Бургас, близо до солниците, също има добри условия за лечение на псориазис.
  Няма категорично мнение по този въпрос, но е добре известно, че затлъстяването, хиперлипидемията, диабетът са едни от най-честите придружаващи заболявания на псориазиса и могат да влошат състоянието му, казва специалистът. Има пациенти, които твърдят, че червени меса, червено вино влошават състоянието им, други твърдят, че други храни не им влияят добре - всеки пациент трябва да определи сам кои храни и напитки не му влияят добре и да ги изключва от менюто си.